hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu en en en en hu hu hu hu pl hu hu hu hu hu hu hu hu hu hu hu hu hu
Kiállítással nyitották meg a Déryné Galériát
Képviselő-testületi ülések nyilvános anyagai és jegyzőkönyve
Bizottságok és a nyilvános ülések jegyzőkönyvei
Nemzetiségi önkormányzat és a nyilvános ülések jegyzőkönyvei
Megszűnt Víziközmű Társulattól átvett pénzügyi feladatok
Horgászat a városi zagyván
Városfejlesztési iroda - Pályázatok
Az önkormányzat saját halottjai
Választás 2022. országgyűlési képviselő és népszavazás
Eszterházy Károly Egyetem Jászberényi Campus
Jász-Nagykun-Szolnok Megyei Pedagógiai Szakszolgálat Jászber
Jászkerületi Kulturális és Művészeti Közhasznú Nonprofit Kft
Jászberényi Állat- és Növénykert
Hamza Gyűjtemény és Jász Galéria
Településképi rendelet, arculati kézikönyv módosítása - véle
Hatályos településképi arculati kézikönyv
Arculati kézikönyv, településképi rendelet véleményezése
I. Szervezeti, személyzeti adatok
II. Tevékenységre, működésre vonatkozó adatok
Országgyűlési képviselő választás 2022
Adatkezelési tájékoztató - Új
Kiállítással nyitották meg a Déryné Galériát
Az egykori Jászkürt Fogadóban, június 18-án, pénteken délután nyitotta meg a Déryné Galériát Radoszlav Miklós, a Csányi Alapítvány operatív igazgatója és dr. Gedei József, Jászberény alpolgármestere. A galériamegnyitó egyben kiállítás megnyitó is volt  Kökényné Nemoda Enikőnek, a Csányi Alapítvány egyik támogatottjának képeit csodálhatták meg a résztvevők.
Egy hosszú, 15 éve kezdődött folyamat újabb jelentős állomásának lehetünk ma tanúi – kezdte megnyitó beszédét Radoszlav Miklós, a Csányi Alapítvány operatív igazgatója, aki többször járt már a jászberényi iskolában.
A Csányi Alapítvány 15 éve itt, az egykori Jászkürt fogadóban kezdte meg működését. Előbb béreltük az épületet, majd megvásároltuk a tulajdonosoktól. Végig jó volt a kapcsolatunk a város önkormányzatával, s így sikerült kialakítani az udvart, ahol most a Főnix Fociteraszon szurkolhatnak a futball barátok az Európa-bajnokságon a magyar válogatottnak. Az egyik vállalásunk az volt, hogy az épületben kialakítunk egy galériát, s ez valósult meg most. A Déryné Galéria első kiállítója természetesen egy olyan ifjú művész, akit a Csányi Alapítvány támogatott. Ajánlom az önök figyelmébe Kökényné Nemoda Enikő kiállítását – mondta Radoszlav Miklós.
Mivel Jászberény lakossága csökken, nekünk kiemelt feladatunk, hogy olyan várost teremtsünk, ahová szívesen visszajönnek a fiatalok. A Csányi Alapítvány ebben nagyon jó partner. A fiataloknak olyat kell mutatni, ami érdekli őket. Az ifjúság nagyon fogékony a közösség ügyeire, s be is kell őket ebbe vonni. Kökényné Nemoda Enikő festményei a gyerekekről szólnak. A gyerekek őszinték, sokszor mást látnak, mint a valóság. Az ideák felé kell vinni a világot – mondta dr. Gedei József, aki annak a reményének is hangot adott, miszerint az önkormányzat és a Csányi Alapítvány a jövőben is eredményesen tud majd együtt dolgozni, együtt segíteni egymás munkáját, mert ez mindkét fél számára fontos.
Miután a Déryné Galéria átadása megtörtént, dr. Horváth Dániel, az egri Eszterházy Károly Egyetem vizuális tanszékének vezetője, DLA doktori címes, Eszterházy-díjas művész, Kökényné Nemoda Enikő tanára nyitotta meg tanítványa kiállítását.
Akkor nem mennek el a fiatalok egy településről, ha ott van olyan hely, ahol összejöhetnek. Remélem, hogy a Csányi Alapítvány jászberényi iskolája, s immáron a Déryné Galéria is ilyen hely. Számomra nagy öröm, hogy a galéria megnyitóján egy tanítványom, a Csányi Alapítvány támogatottja, Kökényné Nemoda Enikő kiállítását nyithatom meg. Enikő azoknak a gyerekeknek portréit állítja itt ki, akikkel foglalkozik. Én mindig ikonoknak láttam az ő képeit. A képek szerintem mindig az igazságot ábrázolják, csak ezt észre kell tudni venni. Az igazság pedig ott van Enikő képein is – mondta a kiállítást megnyitó köszöntőjében dr. Horváth Dániel.
Kökényné Nemoda Enikő a 2020. évi Jászsági Évkönyvben megjelent, Hosszú az út a gyermekportrékig című írásában eddigi életútját mutatta be. Többek között az alábbiakat írta:
„Az egyetemi alapképzés három éve a kísérletezésről szólt, hiszen kipróbáltam magam mindenféle művészeti tevékenységben, kezdve az absztrakt festészettől a body artig. A diploma évében azonban, megtaláltam azt a témát, ami a leginkább érdekelt, és hozzá azon médiumot, amivel a legjobban meg tudtam valósítani az elképzeléseimet. Végül a gyermekportrékban találtam meg azt a tematikát, amit tovább szeretnék vinni. 2019 októberében kezdtem el ezt a festménysorozatot, amiből kiválasztottam öt darabot, végül így alakult ki a diplomamunkám.  A sorozat címe: Gyermekportrék. A festmények vegyes technikával készültek vászonra, a portrék mindegyikét olajjal festettem meg, és emellett ragasztószalagot használtam.”
A galéria, illetve a kiállítás megnyitóján három fiatalember is közreműködött. Kökény Zsolt, Enikő férje, Kökény Viktor sógora és Adamecz Sándor. A három fiú zenével, dallal színesítette a jeles eseményt, mégpedig nem is akár hogyan. Méltán arattak nagy sikert.
Városunk egy újabb kulturális térrel lett gazdagabb, ahol a későbbiek során nem csak az alapítvány által támogatott fiatalok, hanem a városi, jászsági alkotók is megjelenhetnek majd.
Cím: 5100 Jászberény, Lehel vezér tér 18.
Postacím: 5101 Jászberény Pf.: 61.
Tel.: +36 (57) 505 -700
Adatkezelési tájékoztató - Új
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik